એચ-વનબી કેપ-મુક્તિના હેતુ માટે, એચ-1બી નિયમનોએ ઉચ્ચ શૈક્ષણિક સંસ્થાની વ્યાખ્યા સ્વીકારવી જોઈએ જે હાયર એજ્યુકેશન એક્ટ ઓફ 196પના સેક્શન 101 (એ)માં આપવામાં આવી છે. અગાઉના લેખમાં આપેલી વિગતો મુજબ, ઉચ્ચ શૈક્ષણિક સંસ્થા તરીકે વર્ગીકૃત થવા માટે શૈક્ષણિક સંસ્થાએ પાંચ જરૂરિયાતો સંતોષવી જોઈએ. સૌપ્રથમ, શૈક્ષણિક સંસ્થા પબ્લિક અથવા અન્ય નોનપ્રોફિટ ઓર્ગેનાઇઝેશન હોવી જોઈએ. બીજું, સંસ્થાએ આપેલી માસ્ટર્સ ડિગ્રી રાષ્ટ્રીય સ્તરે માન્યતાપ્રાપ્ત એક્રિડિટિંગ એજન્સી અથવા એસોસિયેશન દ્વારા પ્રમાણિત હોવી જોઈએ. આ ઉપરાંત, નીચે મુજબની ત્રણ જરૂરિયાતો પણ શૈક્ષણિક સંસ્થાએ પૂરી કરવી જોઈએઃ માધ્યમિક શિક્ષણ આપતી શાળામાંથી સ્નાતકનું પ્રમાણપત્ર ધરાવતા નિયમિત વિદ્યાર્થીઓને પ્રવેશ આપવો જોઈએ, 2. માધ્યમિક શિક્ષણથી વધારે શિક્ષણના કાર્યક્રમો આપવા માટે કાયદેસરની માન્યતા મેળવેલી હોવી જોઈએ, અને 3. બે વર્ષથી ઓછા પ્રોગ્રામ ન આપતી અથવા સ્નાતકથી વધુ શિક્ષણ આપતી સંસ્થા માટે શૈક્ષણિક કાર્યક્રમો આપતી હોવી જોઈએ. આ અંગે વધુ માર્ગદર્શન તાજેતરમાં આપવામાં આવ્યું હતું જેનો અમલ 17મી જાન્યુઆરી, 2017થી શરૂ થયો હતો.